b'\n_START_ARTICLE_\nBorgonya\n_START_PARAGRAPH_\nAng Borgonya (mula sa Kastila: Borgo\xc3\xb1a; Pranses: Bourgogne; Ingles: Burgundy) ay isa sa mga 27 na rehiyon ng Pransiya._NEWLINE_Ang pangalan nito ay mula sa mga Burgundio, isang sinaunang tribung Hermaniko na nanirahan sa lupaing ito noong simula ng Gitnang Panahon. Ang rehiyon ng Borgonya ay mas malawak kaysa lumang Dukado ng Borgonya at mas maliit naman sa sakop ng pamamahala ng Mga Duke ng Borgonya, umaabot mula sa Olanda hanggang sa gilid ng Auvernia.'